Din xi tkun għid ? Il- bieraħ żammejt mal- Portugall kontra Franza . Is- Sibt żammejt ma' l- Ingilterra kontra l- Portugall . Forsi għax dak l- għajjat u ferħ sakran " allez les bleus " li rajt Belfort fil- wikend iritani sew . Imma jekk niġu f' dan , il- Portugiżi ta' Lussemburgu jqabbżuli ċ- ċinga wkoll . . . ma' kull rebħa arahom ħerġin fit- triq iwerżqu u jperpru l- bnadar qishom boloħ , karozzi jpaqpqu mingħajr waqfien - iljunfanti antipatiċissimi - F' għajnejn ħaddieħor . Għax l- espressjoni kollettiva ta' ferħ li tispira fin- nies it- tazza tad- dinja ddejjaqni ħafna . Fi kliem ieħor , kull meta nara partitarji ta' tim jifirħu ġo bar fejn inkun qed nara l- logħba arawni minnufih inżomm mat- tim l- ieħor . U hekk ġarali l- bieraħ . Mort sat- Tube biex nara l- Franċiżi jirbħu kontra dawk l- indannati Portugiżi tuffatori ( agħar mit- Taljani dawn ) , l- iktar biex nara lill- Portugiżi numerużi ta' Lussemburgu jinħarqu . Ħeħe . Imma fit- Tube ħlief Franċiżi ma kienx hemm , allez les bleus allez les bleus qażżuni jwerżqu qishom teenyboppers waqt kunċert tal- Beatles kull darba li mess il- ballun Zidane . U ejja f' ġieħ Alla ! Mela qatt ma rajtu plejer imiss ballun u jtih bis- sieq ? Jekk jiena partitarju part time , dawn x' inhuma mela ? U għalhekk , fl- għoxrin minuta qabżitli u bdejt inżomm mal- Portugall . L- aqwa li ma nkunx mal- folla . Din xi tkun ? Li tiddeċiedi li żżomm ma' tim ? Ma tistax tara logħba mingħajr ma żżomm ma ħadd ? Din xi tkun ? Hija għażla marbuta max- xewqa ta' l- individwu li jħoss ix- xenqa tar- rebħa , u l- klimaks tal- konkwista tat- tim l- ieħor ? Li jħossu rebbieħ , anke jekk by proxy ? Dik il- kelma li nużaw - " żomm " - bħallikieku jekk ma żżommx taqa' , tintilef fir- rassa jekk ma żżommx m' id il- mummy . Fil- każ tiegħi l- bieraħ kienet sempliċi għażla ta' tama li nara l- ferħ fuq wiċċ grupp nies ( li wara kollox kull ma kienu qed jagħmlu kien li jieħdu pjaċir jaraw it- tim nazzjonali TA' PAJJIŻHOM - għal kuntrarju tal- partitarji full time Maltin ) jinbidel f' dispjaċir u niket . Id- diżappunt sabiħ wisq meta tarah idallam wiċċ ħaddieħor . Allez les BAA BAA BAA . . . . blaħ . Is- Sibt kien każ differenti . Kont Belfort flimkien ma' l- Imżebbel u x- Xifer għal festival ta' mużika . Wikend taħt xemx tiżreġ fil- kumpanija ta' żewġ persuni ta' l- ostja . L- unika problema - huma partitarji akkaniti ta' l- Ingliżi , u jiena , minix . Anzi , id- dispjaċir fuq wiċċ partitarju Ingliż jinżilli għasel . Iżda s- Sibt sibt ruħi nżomm ma' l- Ingliżi kontra l- Portugall . Tgħid għalfejn ? Forsi għax il- ġurnata ta' qabel it- Taljani kienu rebħu b' mod konvinċenti ( 3 - 0 ma' l- Ukrajna ) u għallura stajt naffordja li l- Ingliżi jifirħu wkoll . Forsi għax l- istennija eżawrenti ta' Kevin u Mark qabel il- logħba kienet kontaġġjuża u spiċċajt jien ukoll ninkwieta li Ericksson jilagħbu lill- Crouch u x' naf jien . L- appoġġ tiegħi għat- tim Ingliż dak in- nhar ma kellux ekwivoki . Qatt ma kienet ġratli qabel . Għaraft at first hand niket l- ieħor . Ipparteċipajt f' dak in- niket . Mhux daqs L- Imżebbel s' intendi u lanqas daqs Ix- Xifer , imma xi ħaġa onesta u vera ħassejt għall- Ingilterra u dawk il- qomos bojod bit- tliet iljuni . Rooney ma kellux jitkeċċa ! Inżomm ma' kull tim nazzjonali fid- dinja iżda ma' Franza QATT ! Għalfejn ? Forsi li kieku kienet Franza Ingilterra s- semi finali kont inżomm ma' Franza minkejja l- kotra mdawra miegħi tobżoq allez les bleus b' ferħ pulċinellesk . Naf żgur li meta Franza rebħet lill- Brażil kont kuntent , għax lill- Brażil ma naħmilhomx - l- attitudini tas- saporters tagħhom tixbaħ wisq xi tifel imfissed li kulħadd jifraħ bih u meta xi ħadd ma jagħtix kasu jaqa' down . Aħjar għalihom . Kemm hu sabiħ tara l- ferħ jinbidel f' niket . F' wiċċ ħaddieħor . Kontra t- Taljani żgur minix se nżomm mal- Franċiżi , ovvjament , imma jekk niġu f' dan , is- saporters Taljani ma jqażżux l- Alla wkoll ? Dażgur . U jdejquni daqs l- oħrajn . L- aqwa li ma nkunx mal- folla . U dan mingħajr ma qiegħed Malta fejn min jaf x' se jkun hemm nhar il- Ħadd bil- lejl jekk l- azzuri jaslu sal- premju aħħari . BLAĦĦĦĦĦ ! Iġagħluni nirremetti . . . Daqshekk ridt ngħid . Bloggata ta' Erezija - Jien qiegħed Franza fejn kelli inbaghti lejl sħiħ ta' hornijiet u għajjat . Meta fl- aħħar kien hemm naqra skiet tfacca vann supporters quddiem l- appartament ta' ħabiba tiegħi ( fejn qed noqgħod ) u għajtu ( nikkwota verbatim ) " AAAAAAAAAAAAAARGH " , fejn xi ħadd fil- bini ' taghna' irrisponda " WWWWAAAAARRRGHHHH " , u baqgħu sejrin hekk sakemm instema leħen jgħajjat " Les portugais vous emmerde tous ! ! " . u ' tmiem il- gimgha' mhux isbaħ minn ' wikend ' ? LA ' tmiem il- gimgha' u laqqas ' wikend ' - għalija l- aqwa waħda hija 'l ong weekend ' . long weekend film tajjeb ħafna mill- 40 s . . . jiena wikend ngħid meta nithaddet u mhux tmiem il- ġimgħa . . . imma vera , tmiem il- ġimgħa tinstema' sabiħa , kważi eleganti Alla jiskansa li jirbħu t- Taljani nhar il- Ħadd għax xi sagħtejn storbju kien biżżejjed dakinhar . U jien ma noqgħodx lejn Tas- Sliema , aħseb u ara . le ħija mhux hekk qed ngħid . . jiena xorta nispera u nittama li jirbħu t- taljani ! ! ! ! fingers crossed . . . għandi par ear plugs , jekk trid nibgħatomlok Dik il- kelma li nużaw - " żomm " - bħallikieku jekk ma żżommx taqa' , tintilef fir- rassa jekk ma żżommx m' id il- mummy . Kbira din is- sentenza . Għoġbitni immens . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .